РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  50
от заседание на Комисия ”Професионална квалификация, информационни технологии и статистика” на ВСС,
проведено на 27.11.2012 г.

Днес, 27.11.2012 г. /вторник/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
 ЗАМ. ПРЕДСЕДАТЕЛ:      Мария Кузманова
     ЧЛЕНОВЕ:	Галина Карагьозова - отсъства
						Даниела Костова
					Елка Атанасова
					Михаил Кожарев 
                                                	Юлия Ковачева - отсъства

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи”, Мая Атанасова - старши експерт-юрисконсулт дирекция „Правна” при АВСС и Румен Митев – главен експерт съдебна статистика..

1. ОТНОСНО: Искане от председателя на Апелативен съд гр. Пловдив за закупуване на компютърни конфигурации.
Приложение: Извлечение от протокол № 52/21.11.2012 г на Комисия „Бюджет и финанси”.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Не възразява на искането на председателя на Апелативен съд гр. Пловдив да бъдат усвоени остатъка от неизразходваните целеви средства по § 52-00 за оборудване на работни места за новоназначени съдии, да се закупят компютърни конфигурации на единична цена до определения по протокол № 44 от 17.10.2012 г., т.3 лимит от 1100 лв..
1.2. Връща писмото председателя на Апелативен съд гр. Пловдив на комисия „Бюджет и финанси”, по компетентност.

2. ОТНОСНО: Искания от председателя на Районен съд гр. Карлово за закупуване на два броя компютърни конфигурации на обща стойност от 2 200 лева и високоскоростен скенер за документи.
Приложение: Извлечение от протокол № 52/21.11.2012 г на Комисия „Бюджет и финанси”.
При спазване на определените по протокол № 44 от 17.10.2012 г., т.3 критерии, 
КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането от председателя на Районен съд гр. Карлово за закупуване на два броя компютърни конфигурации на обща стойност до 2 200 лева, е основателно.
2.2. Връща писмото председателя на Районен съд гр. Карлово на комисия „Бюджет и финанси”, по компетентност.
2.3. Отлага разглеждане на искането за закупуване на високоскоростен скенер за документи в съответствие с взетото решение по протокол № 44 от 17.10.2012 г., т.3.

3. ОТНОСНО: Искане от председателя на Районен съд гр. Провадия за закупуване на захранващ блок за сървър на стойност 550 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Районен съд гр. Провадия за закупуване на захранващ блок за сървър на стойност 550 лева, е основателно.
3.2. Препраща писмото от председателя на Районен съд гр. Провадия на комисия „Бюджет и финанси”, по компетентност.

4. ОТНОСНО: Искане от председателя на Окръжен съд гр. Велико Търново за закупуване на десет броя компютърни конфигурации и два броя скенери на обща стойност 14 000 лева.
При спазване на определените по протокол № 44 от 17.10.2012 г., т.3 критерии,

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Искането от председателя на Окръжен съд гр. Велико Търново за закупуване на една компютърна конфигурация за подмяна на дефектирал компютър, на единична цена до определения по протокол № 44 от 17.10.2012 г., т.3 лимит от 1100 лв., е основателно.
4.2. Препраща писмото от председателя на Окръжен съд гр. Велико Търново на комисия „Бюджет и финанси”, по компетентност.
4.3. Отлага разглеждането на искането за поетапна подмяна на останалата компютърната техника, в съответствие с взетото решение по протокол № 44 от 17.10.2012 г., т.3.

5. ОТНОСНО: Искане от председателя на Районен съд гр. Велики Преслав за закупуване на компютърна техника на стойност 14 685 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Отлага разглеждането на искането от председателя на Районен съд гр. Велики Преслав за закупуване на компютърна техника на стойност 14 685 лева, в съответствие с взетото решение по протокол № 44 от 17.10.2012 г., т.3.

6. ОТНОСНО: Становище на комисия „Публична комуникация” във връзка с обновяването на Интернет-страницата на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение решението на комисия „Публична комуникация”.

7. ОТНОСНО: Решение на комисия „Международна дейност” за командироване на Светослав Данчев – системен администратор в Апелативен съд гр. Велико Търново, за участие в Петата среща на експертната подгрупа за европейско електронно правосъдие на ЕК относно Европейския идентификатор за съдебна практика, на 05.12.2012 г., в Брюксел, Белгия.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение решението на комисия „Международна дейност” за командироване на Светослав Данчев – системен администратор в Апелативен съд гр. Велико Търново.

8. ОТНОСНО: Решение на комисия „Бюджет и финанси” относно дефиниране на тема за формата за контакт в Интернет.страницата на ВСС.
След обсъждане и по предложение на Михаил .Кожарев, председател на комисия „Бюджет и финанси”

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Предложената от комисия „Бюджет и финанси” тема за  формата за контакт в Интернет страницата на ВСС да придобие следната редакция „Как да ни стигне бюджета за 2013 г.?”

9. ОТНОСНО: Искане от председателя на Софийски градски съд за закупуване на два броя сървъри от висок клас.

С писмото, разгледано по протокол  45/23.10.2012 г.,  председателят на Софийски градски съд иска финансови средства за закупуване на 20 компютърни конфигурации. Комисията прецени искането като основателно, но указа да се комплектова с  оферта за компютри със съвременни параметри и максимална гаранция, като се съобрази с утвърдените по протокол  44 от 17.10.2012 г., т.3 лимити на средствата - до 1100 лв. с ДДС, и след получаване на поисканата допълнителна информация, писмото да се препрати на комисия „Бюджет и финанси” на ВСС, по компетентност.  В настоящото писмо е включено и искане за два сървъра, разгледано по протокол 49/20.11.2012 г, съгласно друго писмо от СГС, по което  комисията реши с писмо „да се изиска от председателя на Софийски градски съд мотивирано писмо относно наличните сървъри в съда, годината на производство и състоянието им, и необходимостта от закупуване на два броя сървъри от висок клас”.  Отговор от СГС на това писмо не е постъпил.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Писмото на  председателя на Софийски градски съд (вх.№ 11-06-784/22-11-2012 г.) с приложеното техническо предложение и извлечение от решението на комисията по протокол  45/23.10.2012 г. да се да се препратят на комисия „Бюджет и финанси” на ВСС, по компетентност.

10. ОТНОСНО: Писмо от председателя на Районен съд гр. Котел относно организация за сигурност на информацията в АИС „Бюро съдимост”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Копие от писмото на Районен съд гр. Котел да се изпрати на председателя на Окръжен съд гр. Сливен с оглед организиране на сигурността на информацията в АИС „Бюра съдимост” в Районен съд гр. Котел.
11. ОТНОСНО: Писмо от Министъра на труда и социалната политика с приложен въпросник по приложението на Директива 2006/54/ЕО.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Възлага на Румен Митев – главен специалист съдебна статистика да поиска необходимата информация от съдебните органи и след обобщаване да изпрати исканата информация на Министерство на труда и социалната политика.

12. ОТНОСНО: Писмо от Националния институт на правосъдието относно съгласуване на нови учебни програми.

Комисия "Професионална квалификация, информационни технологии и статистика" предлага Висшият съдебен съвет да вземе следното решение:

ПРОЕКТ: 

ВИСШИЯТ СЪДЕБЕН СЪВЕТ
Р Е Ш И:

12.1. СЪГЛАСУВА нови учебни програми на Националния институт на правосъдието, за задължително първоначално обучение на новоназначените прокурори на окръжно ниво:
- Програма по наказателно право за прокурори, първоначално назначени на окръжно ниво;
- Програма по наказателен процес за прокурори, първоначално назначени на окръжно ниво.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.2. Възлага на Мария Кузманова, Даниела Костова, Елка Атанасова и Галина Карагьозова след систематизиране на темите по материя и по съдебни органи да предложат обобщение на темите за следващо заседание на комисията.
12.3. Възлага на Мария Кузманова да организира среща с директора на Националния институт на правосъдието за обсъждане на възможностите за провеждане на обучения по предложените теми. Тези от предложените теми, за които не може да се проведе обучение в НИП да се проучат възможностите за осигуряване на лектори, в рамките на бюджета на ВСС.

13. ОТНОСНО: Информация относно дейностите, извършвани от  „Информационно обслужване” АД в съдилищата за 2012 г.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение информацията от „Информационно обслужване” АД.

14. ОТНОСНО: Молба от Даринка Джонова, вещо лице към съдебен район Монтана.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Да се изпрати молбата от Даринка Джонова, вещо лице към съдебен район Монтана на Министерство на правосъдието, за становище.

15. ОТНОСНО: Искане от председателя на Районен съд гр. Нови пазар за закупуване на три броя компютърни конфигурации.
Приложение: Извлечение от протокол № 52/21.11.2012 г на Комисия „Бюджет и финанси”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Отлага разглеждането на т. 15 от дневния ред, в съответствие с взетото решение по протокол № 44 от 17.10.2012 г., т.3.

ПРЕДСЕДАТЕЛ
НА КОМИСИЯТА:/п/

РУМЕН ГЕОРГИЕВ